ועדת העלייה, הקליטה והתפוצות, כנסת 25, פרוטוקול מספר 99, 2023-11-01 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-1 בנובמבר 2023, י"ז בחשוון תשפ"ד

עודד פורר:  הנושא הוא מענה והסברה של משרדי הממשלה בשפות שונות עבור העולים החדשים

עודד פורר:  אני, ברשותכם, בפתח הישיבה רוצה להביע צער על היהרגם של החיילים והלוחמים שלנו במערכה שמתנהלת בדרום

עודד פורר:  הם נהרגו באמת בהגנה על מדינת ישראל, במאבק ובמלחמה שהיא מהמוצדקות שניהלנו כאן

עודד פורר:  ועדיין, המחיר הוא תמיד מחיר כבד

עודד פורר:  ולמלחמה יש מחירים

עודד פורר:  אבל זאת מלחמת אין ברירה

עודד פורר:  ואני חושב שהציבור הישראלי מבין היום עד כמה אנחנו נמצאים פה במערכה שהמשמעות שלה זה הגנה על אזרחים, הגנה על מדינת ישראל, על היכולת שלנו לחיות כאן, ועד כמה מדינת ישראל מחויבת גם למי שהתמונות שלהם נמצאות כאן תלויות מאחורי – אותם 240 חטופות וחטופים

עודד פורר:  ילדים, נשים, זקנים

עודד פורר:       זו חטיפה שהיא פשוט מזעזעת בכל קנה מידה, לא עומדת בשום סטנדרט של המשפט הבינלאומי, של התנהגות אנושית בסיסית

עודד פורר:  ולצערי, בעולם לא רבים מבינים את זה

עודד פורר:  בתוך כך מדינת ישראל נמצאת גם במאבק, והייתי אומר שהעם היהודי נמצא במאבק של אנטישמיות הולכת וגואה ברחבי העולם

עודד פורר:  צריך להבין שכבר ראינו שמסמנים יהודים בחלק מהמקומות

עודד פורר:  ראינו ציורים של מגני דוד על דלתות של מגורים של יהודים בצרפת

עודד פורר:  ראינו את השלט "אין כניסה ליהודים" באיזושהי חנות ברוסיה

עודד פורר:  ראינו את מה שקרה בדאגסטן עם אותה טיסה ואותה התנפלות של ההמון, שחס וחלילה אם היו מצליחים לעשות לינץ' במי שהיה נופל לידיהם שם

עודד פורר:  וברור לחלוטין שזה עוד אתגר שמדינת ישראל מחויבת לו

עודד פורר:       אני אומר את זה כאן בוועדת התפוצות – מדינת ישראל מחויבת לשלומו של העם היהודי בכל מקום בעולם

עודד פורר:  בכל מקום בעולם

עודד פורר:  וכמו שאנחנו חייבים להגיד תודה ליהדות התפוצות שהתגייסה לטובת מדינת ישראל בצורה חסרת תקדים בשבועות האחרונים, ואספה למעלה מ-500 מיליון דולר, ועדיין אוספת כספים כדי לסייע לנו בהתמודדות הזו

עודד פורר:  כך אנחנו כולנו מחויבים גם לקהילות השונות ברחבי העולם, וזה גם נושא שהוועדה תעסוק בו

עודד פורר:  ובתוך כך, אני מנצל את ההזדמנות ואומר לכל הקהילות היהודיות בעולם – תעלו לישראל

עודד פורר:  כאן זה המקום שלכם, כאן זה הבית שלכם, כאן אנחנו נשמור עליכם

עודד פורר:  על זה אנחנו נלחמים כרגע

עודד פורר:  עד כאן דברי הפתיחה

עודד פורר:      מכאן אני רוצה להמשיך לדיון שהוא דיון מעקב

עודד פורר:  נמצא איתנו פיני יצחקי

עודד פורר:  אנחנו ביקשנו ממשרד ראש הממשלה להציג את הנתונים כפי שראינו שאנחנו רוצים שהם יוצגו כאן, כדי שנבין מה הבעיות

עודד פורר:  ולכן, אני אתן לך לפתוח

פיני יצחקי: תודה רבה, בוקר טוב

פיני יצחקי:  קודם כל, חשוב להדגיש שבאמת פעילות הסברה ענפה מתקיימת בכל השפות באופן שוטף, גם בשגרה ובוודאי בשעת חירום, על ידי דוברי המשרדים

פיני יצחקי:  אני, בפורום דוברי הממשלה, שאני מנהל אותו באופן קבוע גם בשגרה וגם בחירום כמובן, מנחה באופן קבוע את ההנחיה המובנת מאליו, אגב – לדאוג להנגשה בכל השפות, כולל רוסית וכולל אמהרית

פיני יצחקי:  כמובן שאנגלית וערבית זה ברור

פיני יצחקי:  והדבר הזה מתקיים

פיני יצחקי:  מתקיים על ידי כל גופי ההסברה, לא רק דוברי הממשלה, אלא גם למשל פיקוד העורף שנותן את ההנחיות שלו לציבור בשעת חירום, אז יש לו גם את ההסברים שלו באולפנים, שזה גם בערוץ 140 וגם בערוץ 9

פיני יצחקי:  ברוסית ובאמהרית

פיני יצחקי:  כל הסרטונים שהוצאנו למשל מתורגמים

פיני יצחקי:  יש פעילות נוספת

פיני יצחקי:  לא צריך לפרט פה את הכל

פיני יצחקי:  יש לי פה את הפירוט אם נרצה לאחר מכן

פיני יצחקי:      בנושא מוקדי השירות, באמת יש פה בעיה גדולה

פיני יצחקי:  רוב המשרדים, דיברנו, לאחר הדיון שהיה כאן ביום שני היה לי דיון שנקבע מראש של כל דוברי הממשלה, ושם העליתי את הסוגייה שעלתה כאן

פיני יצחקי:  רוב דוברי המשרדים אומרים שהמשרדים שלהם לא מסוגלים כרגע לתת מענה טלפונים גם באמהרית וגם ברוסית באופן שוטף כמענה טלפוני מיידי במוקדי החירום שלהם

פיני יצחקי:  ובעקבות כך עשינו צוות עבודה-חשיבה והגענו לאיזשהו רעיון שהוא בשיתוף של כמה גורמים שיושבים כאן סביב השולחן, ואם אתם רוצים אני אציג אותו כבר עכשיו

פיני יצחקי:  הרעיון הוא לקחת את המוקד של משרד העלייה והקליטה שכבר קיים ופעיל בשפות הללו, ויש להם את כל הפלטפורמה ואת כל המעקב אחרי פנייה, כמו שעושים בכל מוקדי שירות לקוחות – לקחת אותו והוא ישמש בעצם איזשהו מתווך שאותו נפרסם לציבור הרחב

פיני יצחקי:  זה המוקד הלאומי, המוקד המדינתי, בשפות, למי שלא דובר עברית

פיני יצחקי:  יש להם, נדמה לי, שש שפות

רותם כהן: שבע

פיני יצחקי: שבע שפות

צגה מלקו: איזה שפות?     

רותם כהן: עברית, אנגלית, רוסית, אמהרית, פורטוגזית, ספרדית וצרפתית

פיני יצחקי: כן

פיני יצחקי:  בקיצור, הוא בעצם ישמש כמתווך

פיני יצחקי:  כלומר, אליו יתקשרו

פיני יצחקי:  אנחנו נפרסם אותו, כמובן, לציבור

פיני יצחקי:  וגם הציבור הישראלי, אם יש לך שכנה שהיא לא יודעת עברית כי היא עולה חדשה לא משנה מאיפה, אז אפשר להגיד "הנה, זה מספר הטלפון שאת מוזמנת להתקשר אליו"

פיני יצחקי:  יתקשרו לשם, שם המענה הטלפוני יקבל את הפנייה וישמש כמתווך מול המשרדים

פיני יצחקי:  משרד שיש לו את האפשרות לענות בשפה הזאת, מה טוב, יענה מיד

פיני יצחקי:  כמו למשל, יש כאן את נציגת משרד החינוך, שהיא אמרה שהיא יכולה להעמיד אנשים לצורך זה והם יענו

פיני יצחקי:  ואם לא, אז צריכים לבדוק את האופרציה ואיך מתנהל המענה כשחוזרים לאותו מוקדן והמוקדן הזה חוזר כשיש את התשובה מהמשרד

פיני יצחקי:  האופרציה הזאת קיימת

פיני יצחקי:  צריכים כמובן, יש קצת פערים בתקציב, כוח אדם

פיני יצחקי:  כלומר, ברגע שנפרסם הזה מן הסתם נצטרך יותר אנשים

פיני יצחקי:       העליתי את הנושא הזה גם מול מנכ"ל משרד ראש הממשלה

פיני יצחקי:  אמרתי לו "תשמע, הדבר הזה מן הסתם יחייב איזושהי רתימה של מנכ"לי המשרדים אולי"

פיני יצחקי:  הרעיון הוא רק בראשיתו אבל אני מציג פה איזשהו רעיון שאפשר אולי איתו לפתור את הבעיה

פיני יצחקי:  והבעיה היא קיימת, אני לא מכחיש אותה

פיני יצחקי:  עכשיו, אני עובד מול הדוברים, ואני חייב לציין שרוב הדוברים אומרים שיש את יחידות השירות

פיני יצחקי:  כלומר, זה לא בדיוק חונה במגרש הדוברותי

עודד פורר: אמרתי לך את זה בדיון

פיני יצחקי: כן, כן, בסדר

עודד פורר: סמנכ"לי השירות של המשרדים

פיני יצחקי: אוקיי, אז אני לא עובד מול מרכזי השירות

פיני יצחקי:  יש את יחידת השירות הממשלתית

פיני יצחקי:  כלומר, צריך בדיוק לבדוק באיזה תפר זה עומד

פיני יצחקי:  כי כשאני אחראי להנחות את הדוברים, לא כל הדוברים באמת נמצאים על המגרש הזה

פיני יצחקי:  אבל סך הכל מה שאני בא להגיד כאן, מה שאני בא להציג, זה שיש איזשהו רעיון או אפשרות לפתור את הבעיה

פיני יצחקי:  אני חושב שבכוחות משותפים אפשר יהיה לעשות את זה

פיני יצחקי:  יש פה עוד כמה גורמים שכבר הציעו את עזרתם

פיני יצחקי:  גם גופים אזרחיים שמוכנים להירתם, ובטח יציגו את זה בהמשך

פיני יצחקי:  אני חושב שבסך הכל הדבר הזה יכול להתקדם

פיני יצחקי:  יש גם כבר איזשהו רעיון מאיפה נוציא את התקציב לדבר הזה

פיני יצחקי:  לפחות את התקציב לפרסום, כי אני אחראי על הפרסומים

פיני יצחקי:  אז לפחות לדבר הזה

עודד פורר: טוב

עודד פורר:  אני, יש לי כמה הערות ספציפית לעניין הזה

עודד פורר:  אני לא אכנס לאיזה פתרון, או אגיד לכם איזה פתרון הוא הפתרון הכי טוב

עודד פורר:  יכול להיות שזה, אגב, הפתרון הכי טוב

עודד פורר:  ובלבד שהוא ייעשה כמו שצריך

עודד פורר:  זה לא אירוע, ופה אני מבקש להעביר את זה גם למנכ"ל משרד ראש הממשלה, ואני גם אוציא לו מכתב בסוף הדיון הזה

עודד פורר:  זה לא אירוע שצריך להישאר אם הם כן רוצים או לא רוצים

עודד פורר:  צריכה להיות פה הנחיה ממשלתית ברורה למשרדים

עודד פורר:  כל משרד צריך אחת מהשתיים – או שיש לו מענה אצלו או שהוא מפנה למוקד משרד העלייה והקליטה, שחייב להיות מתוגבר בהיקפים גדולים של כוח אדם

עודד פורר:  אני מקבל את העובדה שזה כבר מוקד פניות שעובד עם CRM, עם יכולת לעשות מעקב

עודד פורר:  אבל אנחנו צריכים לראות שאין לנו נטישת שיחות

עודד פורר:       אם במוקד של משרד העבודה, כפי שהוצג כאן, עונים על חמישים אחוז מהשיחות בסך הכל, והוא מוקד קיים, זאת אומרת זה מוקד שעובד ונפתח

עודד פורר:  אם מתוך 600 פניות עונים רק על 300, אז אנחנו נמצאים בסיטואציה שבה זה עוד דבר שצריך לקחת אותו בחשבון

עודד פורר:  אני גם מבקש פה במובן הזה מהממשלה – צריך להיות אחד, גורם ממשלתי אחד, שהוא האחראי על זה אל מול כל משרדי הממשלה

עודד פורר:  זה יהיה אתה, אתה, ימנו ממשרד ראש הממשלה מישהו אחר – לא משנה

עודד פורר:  אבל משרדי הממשלה צריכים לדעת שהם חייבים לתת דין וחשבון למישהו במובן הזה של המענה בשפות, גם, ופה צריכים להיות שני דברים – אחד זה לפרסם מוקד בשפות זה בסדר

עודד פורר:  כל אחד מהמוקדים המשרדיים שפורסם

עודד פורר:       הרי, כשאתה מגיע למוקד תמיד אתה מתחיל בנתב

עודד פורר:  בנתב השיחות אומרים "לרוסית הקש X, לאמהרית הקש Y, צרפתית הקש Z"

עודד פורר:  אתה מנותב למוקד של משרד העלייה והקליטה

עודד פורר:  אבל אם אתם חושבים שתשאירו את המוקד של משרד העלייה והקליטה עם, כמה עובדים יש לכם היום שם?     

רותם כהן: אנחנו במשמרת עם 11 עובדים

עודד פורר: אם אתם חשובים שתשאירו 11 עובדים בשביל לענות על כל הפניות של משרדי הממשלה בשפות, אתם טועים

פיני יצחקי: לא, לא, לא

עודד פורר: זה לא יעבוד

עודד פורר:  חייבים פה גם - - -     

פיני יצחקי: אמרתי, יש פערים כרגע בכוח אדם ובתקציב

פיני יצחקי:  אני אמרתי את זה וזה נכון, זו עבודה, אתה יודע שאי אפשר לעשות דבר כזה מהיום למחר, בטח לא במסדרונות הממשלה

עודד פורר: אני לא, אני חושב, תראו, אתם חייבים להבין, משרדי הממשלה, אנחנו במלחמה

עודד פורר:  ובמלחמה גם מבחינת הגיוסים, ופה מנכ"ל משרד ראש הממשלה צריך להבין, וגם מבחינת הבירוקרטיה, האירוע הזה צריך להיות פתור עד אמצע שבוע הבא

עודד פורר:  זה לא כזה מסובך

עודד פורר:  זה לא כזה מסובך

עודד פורר:  הנה, יש פה מישהו מההסתדרות – כמה עובדי מדינה יש סך הכל?     

אלכס מילר: שלום, קודם כל, עובדי מדינה, כל אחד נמצא במקום שלו

עודד פורר: לא, לא משנה

עודד פורר:  כמה עובדי מדינה? כמה עובדי מדינה יש?     

אלכס מילר: יש אלפים

עודד פורר: יש מאות

עודד פורר:  לדעתי 170,000 אני חושב שזה המספר

עודד פורר:  או משהו כזה

עודד פורר:  אני בטוח שתמצאו בתוך עובדי המדינה דוברי שפות שיכול להיות שאפשר לנייד אותם נקודתית ולהגיד "אנחנו עכשיו, זו התגייסות, זה מילואים, אין מה לעשות"

עודד פורר:  פה, משרדי הממשלה יסלחו לי, גם במעברים בין משרדים יכול להיות שמישהו ממשרד החקלאות שהוא דובר שפות ואין לו היום 100 אחוז קיבולת בעבודה שלו, כי אנחנו במלחמה, בתחום אחד שהוא מטפל בו, אז יכול להיות שהוא יכול לסייע שם

פיני יצחקי: יש פה מישהו מיחידת שיפור השירות הממשלתי? הם הוזמנו לדיון?     

עודד פורר: בואו נשמע את משרד העלייה והקליטה

רותם כהן: אדוני יושב הראש מכיר ככה את משרד העלייה והקליטה, הוא גם מכיר אותו במצבים האלו ויודע את ההתגייסות ובעצם את מבנה מערך הכוחות

רותם כהן:  הפתרון שהוצג עכשיו הועלה בפניי רק לפני שעה, אז אני עוד לא, מה שנקרא, יודע להעריך איך אנחנו נכנסים לזה

רותם כהן:  אנחנו כבר עכשיו נערכים, כמו שציינתי לפני יומיים, אנחנו כבר עכשיו נערכים מבחינת מידע כללי

רותם כהן:  להעניק את המידע לא רק על שירותי משרד העלייה והקליטה אלא על כלל שירותי הממשלה

רותם כהן:  ברמת המידע אנחנו כבר נערכים להנגיש את עצמנו בהקשר הזה

רותם כהן:  שוב, ברגע שהולכים למהלך כזה אנחנו נצטרך ללכת ולעשות את ההערכות ואת החשיבה על משמעויות כוח האדם

רותם כהן:  כאמור, שוב, רק לפני שעה הרעיון הזה הובא לפתחי אז אני עוד לא יודע לתת את ההערכה על המשמעויות של זה

רותם כהן:  אבל אנחנו נהיה שם איפה שצריך

רותם כהן:      זאת אומרת, כמו שציינת, בזמן מלחמה אנחנו נירתם כמה שאפשר

רותם כהן:  זה עדיין, וחשוב לי לשים את זה על השולחן, כפי שציין אדוני יושב הראש, זה לא פותר את המשרדים מהצורך בלתרגם

רותם כהן:  כי ברגע שנגיע לטיפול בפרט - - -     

עודד פורר: חד משמעית

עודד פורר:  חד משמעית

רותם כהן: ולא בטיפול במידע הכללי, נצטרך לתת תשובות נוספות

עודד פורר: חבר'ה, הצורך בלתרגם זאת חובה שקיימת עוד לפני המלחמה, בלי קשר

עודד פורר:  ויש משרדים שפשוט לא עשו אותה

עודד פורר:  את זה אני שם רגע בצד, אבל אני מסכים לגמרי עם הנציג של משרד הקליטה

עודד פורר:  רק עוד שאלה

עודד פורר:  אני ביקשתי לדעת איפה יש לנו

עודד פורר:  באיזה משרדים יש מוקדים שעונים בשפות ובאיזה שפות?     

נועה רוס קמלי: אני אשמח להתייחס

שלומית אבינח: משרד העבודה

עודד פורר: לא, את תדעי לתת לי על כל משרדי הממשלה?     

נועה רוס קמלי: לא

נועה רוס קמלי:  על המשרד שלנו

עודד פורר: אני שואל את משרד ראש הממשלה, זה מה שביקשתי

עודד פורר:  ביקשתי נתונים

עודד פורר:  תגיד לי איפה יש מוקד בשפות ובאיזה שפות

פיני יצחקי: לא עברתי את כל השישים שפורסמו אחד-אחד, אבל לקחנו את החשובים ביחד

פיני יצחקי:  נמצא איתי פה איציק דסה שהוא כרגע היועץ שלנו לענייני השפה האמהרית, לטובת הקהילה של יוצאי אתיופיה

פיני יצחקי:  אז סתם עשינו ככה אקראי, התקשרנו לשישה מוקדים עיקריים, ובשלושה מהם היה מענה ובשלושה מהם לא היה מענה

פיני יצחקי:  שוב, אמרתי, לא עברתי על כל - - -     

עודד פורר: לא, אבל זה לא מה שאני ביקשתי, סליחה, בדיון הקודם

עודד פורר:  אני ביקשתי בסך הכל טבלה

עודד פורר:  ואני מבקש להעביר אותה, אני מבין שהיא לא מוכנה, אני מבקש להעביר אותה עד מחר לוועדה

עודד פורר:  טבלה שאומרת "משרד העלייה והקליטה – מוקד בשפות: יש שבע שפות; משרד החינוך – מענה בשפות: יש שלוש שפות; משרד למשימות לאומיות: אין מוקד"

ולדימיר בליאק: מיפוי של כל המשרדים

עודד פורר: זה הכל

עודד פורר:  מיפוי

עודד פורר:  מה יש

עודד פורר:  לא יכול להיות שמשרד ראש הממשלה לא יודע מה יש במשרדים

עודד פורר:  זה בסך הכל לשלוח מייל לכולם – והם כולם עונים לך במייל

עודד פורר:  ומי שלא עונה, מרימים טלפון

איציק דסה: יש רק שלושה משרדים כאלה כרגע – משרד הבריאות, משרד הרווחה ומשרד הקליטה

איציק דסה:  כל היתר, אין

עודד פורר: כן? משרד החינוך, אין לכם מענה בשפות?     

איציק דסה: משרד החינוך יש רק ערבית ועברית

ולדימיר בליאק: אתה מדבר על אמהרית או על כל השפות?     

פיני יצחקי: שנייה, אבל אתה אומר שיש משרדים אחרים שאומרים שיש להם

פיני יצחקי:  אז בואו נשמע

פיני יצחקי:  יכול להיות שלא הגענו לכולם

עודד פורר: זה בדיוק מה שאני מבקש, פיני

עודד פורר:  עוד פעם, אני חוזר ומבקש, את הטבלה הזאת אפשר לשלוח לנו במייל מחר, מסודר

עודד פורר:  נבין איפה אנחנו חיים

עודד פורר:  נבין איפה יש לנו בעיה, איפה אין לנו בעיה

עודד פורר:  כי יש משרדים שבהם זה קריטי

עודד פורר:  למשל, כל הנושא של עזרה ראשונה נפשית, כל מה שעוסק במידע חירום, חייב להיות מענה בשפות

עודד פורר:  זה משהו שהממשלה חייבת להבין

עודד פורר:  אין מצב שאם עכשיו מישהו נמצא במצוקה אמיתית מהירה, הוא לא מקבל את המענה הזה

עודד פורר:  יכול להיות שבאמת במשרד המורשת, אם המוזיאונים פתוחים או לא פתוחים, נדע לחיות

עודד פורר:  גם שם, אבל לא משנה

עודד פורר:  אני אומר, בסוף אנחנו חייבים לקבוע לעצמנו סדרי עדיפויות

פיני יצחקי: אמרתי, שוב, אני כרגע בדקתי שישה משרדים כי באמת לא היה לי זמן לעשות את זה עם שישים

עודד פורר: אבל, אני רק אומר לך - - -     

פיני יצחקי: צריך להושיב כנראה 2-3 סטודנטיות שיעשו את זה, בסדר?     

עודד פורר: לא צריך סטודנטיות, באמת

פיני יצחקי: צריך שמישהו יעשה את זה פיזית, בסדר

עודד פורר: מייל אחד לכל משרדי הממשלה, לבקש ממשרד ראש הממשלה, מצידי שהמייל יצא מהלשכה של מנכ"ל משרד ראש הממשלה

עודד פורר:  מייל לכולם "אנא שלחו לנו מה הסטטוס"

עודד פורר:  זה בדיוק לוקח עשר דקות

עודד פורר:  ומי שלא עונה, מתקשרים אליו

עודד פורר:  שישים טלפונים, שלוש דקות שיחה, אפשר לגמור את זה יחסית מהר

עודד פורר:       משרד העבודה, רצית להתייחס, בבקשה

נועה רוס קמלי: לא, רציתי להתייחס רק למה שאמרת קודם כל לגבי נטישת שיחות

נועה רוס קמלי:  אז רק רציתי לעדכן שהרחבנו את המוקד

נועה רוס קמלי:  עכשיו נפתח היום גם סניף או שלוחה נוספת בחיפה

נועה רוס קמלי:  ככה שכמות העובדים שהצטרפו לחמ"ל גדלה באופן משמעותי

נועה רוס קמלי:  מבחינת דוברי שפות, גם יש לנו, גייסנו בעצם למוקד דוברי שפות ערבית, רוסית ואמהרית, שהם עובדי המשרד

נועה רוס קמלי:  יצרנו קשר עם ארגון "יד לעולים" ועמותת יהודי אתיופיה, כדי בעצם לנסות לחשוב, להפעיל ביחד "וובינר" בשפות לפי הצורך

נועה רוס קמלי:  ובנוסף אנחנו בוחנים, ככל שיידרש מענה בשפות נוספות, יש לנו היום יחידות שעובדות עם שירותי תרגום, ויכול להיות שמה שנעשה זה שניעזר בעצם באותם שירותים

נועה רוס קמלי:      אז מבחינת החמ"ל, כרגע הוא נותן מענה ברוסית, ערבית, אנגלית ואמהרית

נועה רוס קמלי:  גם אם אין נציגים שמשובצים לאותה משמרת, אנחנו משתדלים שבכל משמרת יהיו דוברי השפות, ואנחנו מעבירים לאותו עובד והוא חוזר תוך כמה שעות בודדות לאותו פונה

צגה מלקו: את זה יש כל הזמן?     

עודד פורר: אני רואה, שתדעו, אני רואה את זרוע העבודה כמקום מאוד קריטי בפניות האלה

עודד פורר:  כי בסוף מי שפונה אליהם זה עובדים, העובדים בדרגות הנמוכות הרבה פעמים, שיוצאים, מוציאים אותם, פתאום המעסיק אומר להם זה

עודד פורר:  אז נכון שיש מענה של ההסתדרות אבל לא כולם מאוגדים בהסתדרות

אלכס מילר: אנחנו נותנים מענה לא רק למי - - -     

עודד פורר: לא, אבל מי שלא מאוגד לא בהכרח יודע, והוא לא בהכרח יודע לפנות אליהם

איציק דסה: לא, יש לך טלפון? כי הטלפון שפורסם בטבלה שפורסמה אתמול, יש רק מענה בעברית

איציק דסה:  יש לך טלפון שאנחנו יכולים לקבל?     

נועה רוס קמלי: נכון

נועה רוס קמלי:  הנתב, עדיין אין לנו נתב שבעצם - - - אין לנו נתב, יש לנו מרכזייה פשוטה

נועה רוס קמלי:  אנחנו עובדים על - - -     

עודד פורר: רגע, סליחה

עודד פורר:  שמעתי את השאלה, רק לא שמעתי את התשובה

נועה רוס קמלי: אז אני אמרתי שכרגע יש לנו מרכזייה פשוטה שהיא בעברית בלבד, אבל אנחנו עובדים על נתב שיהיה גם בשפות

איציק דסה: מתי נקבל את הטלפון?     

נועה רוס קמלי: אני אוכל לעדכן אותך, אני לא יודעת

נועה רוס קמלי:  אני יודעת שעובדים על זה, אני מקווה שזה יהיה כמה שיותר מהר

עודד פורר: כן, טוב

עודד פורר:  אני רוצה לעקוב

עודד פורר:  כן, בבקשה, אלכס מילר, ההסתדרות

אלכס מילר: כן, אני רק, בהמשך לישיבה הקודמת שהייתה, אני יכול להגיד כך

אלכס מילר:  מאז שהתחילה המלחמה ההסתדרות פרסמה את המוקד שלה ופתחה אותו לכלל אזרחי מדינת ישראל, לא רק לאלה שמאוגדים אצלנו

אלכס מילר:  אנחנו עד עכשיו קיבלנו 18,000 פניות בסך הכל

אלכס מילר:  שבעצם, כמובן שכל הפניות הקשורות למקום עבודה ומצב תעסוקתי וכולי, כולנו מחכים לאישור המתווה שצריך להגיע

אלכס מילר:  וברגע שהמתווה יאושר ואנשים גם ירצו לקבל אינפורמציה על מה מגיע להם, איך מגיע להם ומה בעצם היכולות שלהם לפנות ללשכת התעסוקה במידה ויהיה צורך, וגמישות וכל זה

אלכס מילר:  אני יכול להגיד לכם שהסיבה, כמובן שיהיה מהר יותר מבחינת המדינה, פרסום של המוקדים וכולי, כלומר אנחנו מקבלים פניות שחלק גדול מהן בכלל לא קשור לפעילות שלנו

אלכס מילר:  מקבלים פניות מאנשים שאמורות להגיע אליהם חבילות אוכל

אלכס מילר:  ואנחנו בעצם ברמה האישית, המוקדנים שלנו יוצרים קשר עם הגוף שאמור להביא את חבילות האוכל האלה, שזה בכלל לא קשור אלינו, ובודקים למה כי בן אדם לא קיבל תשובה

אלכס מילר:  אני מדבר על הנושא של השפות

אלכס מילר:      אני יכול להגיד שניצולי שואה מתקשרים כי הם ראו את המוקד, את הטלפון שלנו, שפורסם בערוץ 9

אלכס מילר:  אז הם רואים טלפון אחד, הם רואים שזה משהו שהוא כביכול רשמי אז הם מתקשרים

אלכס מילר:  אז תראו, אנחנו כבר אחרי תקופה די ארוכה, ועדיין הדברים ככה בחצי הילוך

אלכס מילר:  ואני חושב שדווקא בנושא הזה צריך מישהו שיהיה בקו השני

אלכס מילר:  כי יש דברים שאנחנו יודעים לתת מענה עליהם

אלכס מילר:  יש, היה לנו שיתוף פעולה לא רע בכלל גם עם גוף החירום שנוסד במשרד העבודה

אלכס מילר:  יש לנו גם נציגים שלנו שם

אלכס מילר:  אבל יש דברים שהם דברים הרבה יותר מהירים

אלכס מילר:  זה לא רק עניין של תעסוקה

אלכס מילר:  זה אלף ואחד דברים

אלכס מילר:  יש קרוב למאה אלף עולים מברית המועצות שאין להם יכולת להבין דברים בסיסיים מבחינת השפה

אלכס מילר:      אז אני חושב שדווקא בנושא הזה צריכה להיות פה קצת יותר זריזות

אלכס מילר:  אנחנו כבר אחרי שלושה שבועות, וכשאני נגיד מסתכל, אני רק יכול לקחת דוגמא של תקשורת רוסית, ואני רואה שיש ארגונים שהם ארגונים שבאמת עושים עבודת קודש בישראל, ארגונים חברתיים, ואני רואה גם את הפעילות שלנו, אבל חשוב מאוד שגם בסופו של דבר תהיה פה החלטה אסטרטגית

אלכס מילר:  אני יודע שסוגיות התקציב הן תמיד סוגיות, אבל פה אני לא חושב שיש איזשהו - - -     

עודד פורר: ברור

עודד פורר:  אבל התקציב פה לא יהיה בעיה, זה בטל בשישים בתקציב של המלחמה

עודד פורר:  זה בכלל לא בעיה, אין שאלה

עודד פורר:  תודה

עודד פורר:       אתה רוצה, חבר הכנסת בליאק?     

ולדימיר בליאק: ממש בקצרה

ולדימיר בליאק:  תודה, אדוני יושב הראש, ותודה על המשך הדיון החשוב הזה

ולדימיר בליאק:  אני קודם כל רוצה לברך את ההסתדרות ואת אלכס על כל העבודה שהם עושים

ולדימיר בליאק:  הם באמת פתחו את המוקד במהירות האפשרית, וגם נכנסו לוואקום הזה שהשאירו משרדי הממשלה

אלכס מילר: רק בשנייה, אני רק אתן דוגמא

ולדימיר בליאק: כן

אלכס מילר: אנחנו נותנים לאנשים שפונים סיוע, נגיד מפנים להסתדרות הפסיכולוגים, שבעצם בהתנדבות האנשים שם שהם מתנדבים ונותנים סיוע נפשי לאנשים שפונים

אלכס מילר:  עכשיו, זה הדברים שאנחנו יכולים כמובן לתת בגלל שיש לנו את הגופים האלה והם מאוגדים אצלנו והם נותנים מענה מבחינת כל הזה

אלכס מילר:  אבל יש כל כך הרבה אנשים שמוכנים לבוא ולתרום, וכמובן שזה בסופו של דבר זה עניין של ריכוז

ולדימיר בליאק: כן

ולדימיר בליאק:  אז קצת מוזר לי שאנחנו ב-25 או 26 ימים אחרי פרוץ המלחמה, ועדיין בשלב של ההתארגנות

ולדימיר בליאק:  אבל האירוע הזה הוא, לצערי, כנראה יימשך

ולדימיר בליאק:  בטח האירוע הכלכלי עם החל"ת והכל, והפניות רק יתגברו

ולדימיר בליאק:  כדי להצליח במשימה הזאת, והמשימה היא מאוד-מאוד חשובה, כמו שאתה אמרת, צריך לעשות את המיפוי של כל המשרדים

ולדימיר בליאק:  אבל מעבר למיפוי, אולי גם לקבל את הסטטיסטיקה של כמה פניות מתקבלות

ולדימיר בליאק:  אולי יצטרכו לחזק

שלומית אבינח: אבל הם לא יכולים לפנות אז גם אין פניות

ולדימיר בליאק: אז ברגע שנסדר את המערכת, כן? ובתקווה בימים הקרובים

ולדימיר בליאק:  צריך גם לבנות את הסטטיסטיקה כדי לראות את מוקדים לחזק

ולדימיר בליאק:  לאיזה משרדים אולי להוסיף עוד כוח אדם

ולדימיר בליאק:  בעיני זה דבר בסיסי

ולדימיר בליאק:  והדבר האחרון שאני שוב רוצה לציין זה לגבי אתר "כל זכות"

ולדימיר בליאק:  אתר "כל זכות", לפחות בחלק הרוסי שלו, אני יודע שנכנסים היום עשרות אלפי אנשים

ולדימיר בליאק:  אז שוב, אני פונה למשרד ראש הממשלה, אתם חייבים למצוא את התקציב הדרוש כדי להמשיך

עודד פורר: מאיפה תוקצב?     

ולדימיר בליאק: זה תוקצב דרך הקואליציוני ובאמצעות - - -     

עודד פורר: אבל דרך משרד הקליטה

ולדימיר בליאק: לא, באמצעות המשרד לשוויון חברתי

פיני יצחקי: כמה משרדים ביחד

ולדימיר בליאק: כן

פיני יצחקי: כמה משרדים

פיני יצחקי:  המשפטים - - -     

ולדימיר בליאק: כן, משרד הקליטה

ולדימיר בליאק:  כן

עודד פורר: יכול להיות שכמה משרדים הביאו את התקציב, השאלה היא מי היה - - -     

ולדימיר בליאק: אבל תחת משרד ראש הממשלה בסופו של דבר זה היה

עודד פורר: מי היה?     

פיני יצחקי: תחת משרד ראש הממשלה

פיני יצחקי:  אני קיבלתי את זה במשרד ראש הממשלה, אני אישרתי להם את הקמפיין

פיני יצחקי:  את הקמפיינים שעולים

פיני יצחקי:  זה עלה, לפי דעתי, כבר ממש בשבוע הראשון של המלחמה

ולדימיר בליאק: נכון, כן

פיני יצחקי: ואחר כך הם עשו כבר - - -     

ולדימיר בליאק: אז צריך להמשיך את זה

ולדימיר בליאק:  גם להמשיך להתארגן וגם להמשיך - - -      

עודד פורר: אני מדבר על תקציב התרגום

ולדימיר בליאק: התרגום היה מהקואליציוני שלי

עודד פורר: ומי ביצע אותו? איזה משרד ביצע?     

ולדימיר בליאק: לדעתי, המשרד לשוויון חברתי

שלומית אבינח: יש לנו את "כל זכות"

עודד פורר: תכף נעלה אותם

עודד פורר:  בבקשה, חברת הכנסת מלקו

צגה מלקו: תודה, אדוני יושב הראש

צגה מלקו:  תרשו לי קודם, אנחנו בתקופה מאוד קשה, תנחומיי למשפחות הנופלים

צגה מלקו:  באמת הם נפלו על הגנת המולדת, לשמור עלינו, ובזכותם אנחנו גם יושבים פה

צגה מלקו:  והחלמה מהירה לפצועים

צגה מלקו:  העניין של ההסברה בשפות השונות, זו ישיבה שנייה, ואני פניתי בדיוק היום, זה בדיוק שלושה שבועות, אני פניתי ב-18 באוקטובר, והדבר הזה כל כך חשוב, כי אני מכירה את החומר לעומק מעבודתי כעיתונאית

צגה מלקו:       אז קודם כל, אני מברכת את יושב הראש, אתה מתמיד בזה, וגם משרדי הממשלה

צגה מלקו:  פיני, לקחתם את זה ברצינות והנה אנחנו מתקדמים

צגה מלקו:  אבל יחד עם זאת יש לי חשש

צגה מלקו:  החשש שלי, ממה ששמענו לגבי משרד הקליטה, האם משרד הקליטה יכול לעמוד באתגר הזה

צגה מלקו:  כי ממה ששמענו, יש להם 11 עובדים

צגה מלקו:  אני לא חושבת שאתם תעמדו בזה

צגה מלקו:  ולכן אתם צריכים לקחת את זה ברצינות

צגה מלקו:  ואם אנחנו יכולים לסייע כדי שתצליחו, נעשה את זה

צגה מלקו:  אבל מה שאתם אומרים היום, הרצון שלכם, אני מאוד מעריכה את הנכונות שלכם

צגה מלקו:  אני חוששת שאתם לא תעמדו בזה

רותם כהן: אנחנו, במצב הנתון כרגע, זה לא

רותם כהן:  שוב, במצב הנתון כרגע אנחנו לא ערוכים לכמות כזו

רותם כהן:  כאמור, הדבר הזה הובא לפתחי בשעה האחרונה

רותם כהן:  אנחנו נעשה את ההערכות וננסה להבין מה הצרכים שלנו מבחינת כוח אדם, מבחינת תקציבים

עודד פורר: כן, אבל לכמה פניות אתם עונים היום?     

רותם כהן: אנחנו היום עונים ל-500 עד 600 פניות ביום

עודד פורר: ביום

רותם כהן: ביום, כן

ולדימיר בליאק: בשפות שונות?     

רותם כהן: בשפות שונות, בתשעים אחוז מענה

עודד פורר: אתם תצטרכו להכפיל את מצבת כוח האדם שלכם

רותם כהן: ככל הנראה

רותם כהן:  ככל הנראה

רותם כהן:  אני לא רוצה לזרוק מספרים באוויר מבלי שנכנסתי לעומק הדברים ולתהליכי העבודה של איך אנחנו יכולים לעשות את הדברים

רותם כהן:  לא נראה לי שזה יהיה רציני לזרוק פה מספרים

צגה מלקו: כן

צגה מלקו:  עוד דבר שאני רוצה להתייחס אליו, זה לגבי דוברי אמהרית

צגה מלקו:  אפשר גם להיעזר

צגה מלקו:  יש אנשים שרוצים להתנדב ופונים

צגה מלקו:  אני יכולה לספר לכם שאני עד היום החזקתי את החמ"ל שלי בכל עיר בהתנדבות

צגה מלקו:  אפילו את החומר הזה, אחרי שלקחתי מפה, אני תרגמתי אותו לאמהרית

צגה מלקו:  לכן, יש חשיבות למתנדבים

צגה מלקו:  יש לנו הרבה דוברי אמהרית

צגה מלקו:  לא כולם שולטים כמובן

צגה מלקו:  לא כל מי שיוצא אתיופיה שולט באמהרית

עודד פורר: סליחה, אני אגיד לך מה הבעיה עם מתנדבים בהיבט של מוקדי הפניות

עודד פורר:  פה צריך להינתן מענה מקצועי של משרדים, ופה צריך להיות מענה של מישהו שיודע איך לתקשר בין משרדי ממשלה

עודד פורר:  בטח אם זה מוקד מרכזי שצריך לדעת להרים טלפון למשרד הרווחה, עם מי לדבר שם, כדי לתת את התשובות בשפה הרלוונטית ואז לעשות את סגירת המעגל

עודד פורר:  דווקא פה למשרד הקליטה יש את היכולת, דרך יועצי הקליטה, דרך הסניפים, יש לו כבר את היכולת לטפל ולהמשיך טיפול

עודד פורר:  אני חושב שהמוקד האחוד, ברמה העקרונית הוא נכון, הוא כיוון טוב

צגה מלקו: כן, אבל יחד עם זאת - - -     

עודד פורר: אבל מתנדבים, זה מענה, צריך לזכור שמתנדבים זה מענה ראשוני כזה בנוסף

צגה מלקו: נכון, אבל - - -      

פיני יצחקי: חברת הכנסת צגה, דיברנו על זה שיש פער מובנה

פיני יצחקי:  אנחנו מבינים שברגע שאתה מגדיל משהו אתה חייב למלא אותו בכוח אדם

צגה מלקו: בדיוק

פיני יצחקי: ותקציב

פיני יצחקי:  נכון

צגה מלקו: כן, אז לכן למה אני מעלה את זה? שמעתי את הנכונות שלכם, ובסופו של דבר נבוא עוד שבוע-שבועיים בטענה שלא עשיתם כלום

צגה מלקו:  אז לכן צריך לקחת את זה בחשבון מראש

צגה מלקו:  אתם צריכים להיות ערוכים

צגה מלקו:  זה מה שאני רוצה להגיד

צגה מלקו:  לגבי דוברי אמהרית, לא כל מי שמדבר יודע אמהרית

צגה מלקו:  בשביל להעביר את המסר

צגה מלקו:  יש אנשים שבעבר עסקו וגם אפשר להיעזר בהם אם אתם רוצים

צגה מלקו:  יש הרבה אנשי תקשורת לשעבר שעבדו איתי ברדיו, בטלוויזיה, והיום מתנדבים בחלקם

צגה מלקו:  ואז אפשר לבנות את זה

צגה מלקו:  לגבי המספרים שנותנים, תשמעו, כל פעם מתקנים

צגה מלקו:  אני, תאמינו לי, הדבר הזה בדם שלי

צגה מלקו:  אני מכירה

צגה מלקו:  כשאני הייתי ברדיו רקע, כל הדברים שמתפרסמים, אני הייתי משיגה את זה מהנכונות שלהם או שהייתי צריכה להתאמץ

צגה מלקו:  אף אחד לא נותן חומר מוכן

צגה מלקו:       כל מספר שאתה בודק, או שאין מענה או שאתה מתייבש שם עם הניגונים האלה

צגה מלקו:  לכן, רגע, אני לא באה בטענה אליכם, אני אומרת לך בדרך כלל

צגה מלקו:  עכשיו, אנחנו בתקופה של מלחמה

צגה מלקו:  זה סדרי עדיפויות שלנו

צגה מלקו:  הציבור צריך לקבל את המענה בשפה שהוא מבין אותה

צגה מלקו:  אי אפשר לתת לו בשפה שהוא לא שולט בה

צגה מלקו:  וגם התלונות האלה, ברגע שאתה נותן בשפה שהוא מבין אותה, בשביל זה התכנסנו, והבן-אדם יקבל תשובה

צגה מלקו:  לכן, אדוני יושב הראש, אני ממש רוצה לציין פה שיש את הנכונות אבל אני עדיין חוששת אם זה יצא לפועל

עודד פורר: טוב

עודד פורר:  אני רוצה להתקדם

עודד פורר:  אנחנו צריכים להתקדם קצת במהירות כי גם יש לנו מגבלה על הדיון הזה מבחינת המשך שלו

שלומית אבינח: "כל זכות"

עודד פורר: אני רוצה לשמוע את "כל זכות"

עודד פורר:  ביאן מג'אדלה

גאלב מג'אדלה: בוקר טוב

גאלב מג'אדלה:  אני מנהלת את הפעילות של "כל זכות" בערבית וברוסית

גאלב מג'אדלה:  בערבית מזה כתשע שנים וברוסית התחלנו לתרגם בחודש מרץ באמצעות מתרגמים חיצוניים וצוות פנימי של שתי עורכות תוכן

גאלב מג'אדלה:  כאשר התוכנית היא באמת, קיבלנו מיליון שקל מכספים קואליציוניים של חבר הכנסת בליאק, עבודה מאומצת של לובי המיליון

גאלב מג'אדלה:  אז זה תקציב שעבר דרך שריון חברתי

גאלב מג'אדלה:  כל הפעילות של "כל זכות" ממומנת ממשרד המשפטים

גאלב מג'אדלה:  וכל תקציב שנקבל הוא כפוף, כמובן, לאישורו של משרד המשפטים

גאלב מג'אדלה:  אנחנו במרץ אמורים לסיים את הפרויקט הזה

גאלב מג'אדלה:  זה 1,500 דפים, כאשר התיעדוף היה על דפים של מוגבלויות, בריאות, ניצולי שואה וכולי

גאלב מג'אדלה:  לניצולי שואה סיימנו את התרגום

גאלב מג'אדלה:  והיום אנחנו עומדים על 800 דפי מידע מתורגמים, והסטנו עם פרוץ מצב החירום - - -     

עודד פורר: 800 מתוך כמה?     

גאלב מג'אדלה: מתוך 1,500

גאלב מג'אדלה:  זאת התוכנית

גאלב מג'אדלה:  זאת תוכנית העבודה – מיליון שקל ל-1,500 דפים

גאלב מג'אדלה:  כמובן שזו עבודת תרגום, בדיקה משפטית, וגם תחזוקה

גאלב מג'אדלה:  לתחזק ולעדכן את הדפים האלה בתקופה הזו

גאלב מג'אדלה:  אין לנו תקציב שיווק

גאלב מג'אדלה:  אנחנו קיבלנו תקציב ממשרד ראש הממשלה, חד פעמי ולתקופה הזאת, של 27,000 שקל, שהצלחנו לקדם בשבוע האחרון באתרים של דוברי רוסית

גאלב מג'אדלה:  עכשיו, התבקשנו לענות על כמה שאלות, כמו "איך אתם נערכים במצב הזה"

גאלב מג'אדלה:  הסטנו חלק מהתקציב מהתוכנית הקיימת לדפים שעוסקים במצב חירום

גאלב מג'אדלה:  תרגמנו היום 56 דפים

גאלב מג'אדלה:  הם לא בתוכנית העבודה, זה על חשבון דפים שהתחייבנו לתרגם, ויש לנו צפי לעוד עשרים דפים שהם ייחודיים לתקופה הזאת ועוד 300 דפים שהם על נפגעי פעולות איבה ונכי צה"ל

גאלב מג'אדלה:  אם לא היה תקציב, לא נוכל לתרגם את זה

עודד פורר: סליחה, יש לי שאלה

עודד פורר:  אתם עמותה, נכון?     

גאלב מג'אדלה: כן

עודד פורר: אתם קיבלתם איזושהי תרומה כרגע מהתרומות שמגיעות מהתפוצות לטובת התרגומים?     

גאלב מג'אדלה: לא

עודד פורר: ביקשתם?     

גאלב מג'אדלה: לא, לא

גאלב מג'אדלה:  אנחנו עובדים עם התקציב שיש לנו

עודד פורר: אוקיי

גאלב מג'אדלה: לא קיבלנו

גאלב מג'אדלה:  חוץ מהקמפיין של משרד ראש הממשלה, לא

עודד פורר: לא, אז יש לי שאלה

עודד פורר:  תשובה קצרה

עודד פורר:  כמה תקציב אתם צריכים עכשיו כדי לתת מענה ראשוני, מיידי, מהיר, לתקופת המלחמה? בהנחה שיש לך עכשיו, את צריכה לרבעון לתת "בוסט" גם שיווקי, גם תרגומי, גם הפעלה

עודד פורר:  על איזה סכום מדובר?     

גאלב מג'אדלה: בתוכן אנחנו צריכים משהו כמו 400,000 שקל

עודד פורר: כן

גאלב מג'אדלה: ובשיווק, קמפיינים, זה תלוי איזה מדיות וכולי, אבל בין 200,000-300,000 או 400,000

גאלב מג'אדלה:  ככל שיש יותר נוכל להגיע לאוכלוסייה יותר גדולה

עודד פורר: 700,000 שקל תקציב

גאלב מג'אדלה: בלי תקציב שיווק אנחנו, בגלל הצורך, כן? יש קפיצה של פי 2

גאלב מג'אדלה: 5, פי 3 בגידול במשתמשים

גאלב מג'אדלה:  אנחנו מדברים על סך הכל 800 דפים

עודד פורר: בסדר גמור

עודד פורר:  אנחנו נעביר פנייה לפדרציות היהודיות

עודד פורר:  אני שם את זה, זה לא מוריד ממשרדי הממשלה, כן? שלא תחשבו שזה במקומכם

עודד פורר:  אבל לעזרה ראשונה של סדר גודל של חצי מיליון שקל, שתוכלו להשתמש בחלקו לשיווק ובחלקו לתרגום, מהפדרציות

שלומית אבינח: נראה לי צפון אמריקה

עודד פורר: צפון אמריקה, כי זה רלוונטי להם מאוד

עודד פורר:  זה בדיוק במובנים האלה

עודד פורר:  תודה

גאלב מג'אדלה: תודה

עודד פורר: אני רוצה לשמוע את משרד החינוך, שבפעם הקודמת שאלתי אותם

טירה גלינויר: בעניין המוקדים אנחנו עשינו שיתוף פעולה עם רותם

טירה גלינויר:  כרגע גם הנתב שלנו בעבודה בעקבות הוועדה, ואנחנו מנסים למצוא פתרונות

טירה גלינויר:  כמובן שחברנו גם לפיני ואנחנו כן נהיה חלק ממוקד אחוד

עודד פורר: אוקיי

טירה גלינויר: אנחנו נהיה לרשות

עודד פורר: אוקיי, תודה

עודד פורר:  משרד הפנים

יזהר שי: שלום לכם

יזהר שי:  קודם כל, אני מדגישה שוב שמשרד הפנים מטפל, באינטראקציה מול הרשויות המקומיות ולא מול התושבים

יזהר שי:  ההנחיות שהתבקשנו לגבי רשות האוכלוסין והרשויות המקומיות, מכיוון שהנושאים ברשות האוכלוסין ובמשרד הפנים שונים מאוד זה לא רלוונטי לאחד את המוקד

יזהר שי:  נמצאת פה הנציגה של רשות האוכלוסין כדי שתיתן את המידע בנושא המענה, על הפעולות שנעשות בתחומם

יזהר שי:  מבחינת הרשויות המקומיות, בדקתי מול הרשויות המקומיות ויש הרבה רשויות מקומיות שנותנות מענה, מוקדי חירום בשפות השונות

יזהר שי:  חלק מההודעות מתורגמות, אפילו מועברות בהודעות טקסט לתושבים הרלוונטיים

יזהר שי:  יש סיוע, יש תמיכה בשפות השונות

יזהר שי:  ואנחנו - - -     

צגה מלקו: אני רוצה לדעת באיזה שפות

עודד פורר: רגע, אתם יודעים להעביר לנו, כמו שביקשתי ממשרד ראש הממשלה, טבלה

יזהר שי: רשמית רשויות

עודד פורר: איזה שפות, איזה רשות נותנת ואיזה רשות לא נותנת

צגה מלקו: בדיוק

יזהר שי: אין שום בעיה, אנחנו נכין את זה

יזהר שי:  ואני אשמח גם לעזרתכם, אם אתם מודעים לרשויות שיש בהן יותר עולים, פחות עולים, באיזה שפות הם מדברים

יזהר שי:  ונוכל לפנות גם לרשויות האלה

עודד פורר: אוקיי, תודה

צגה מלקו: זה מאוד קל , איפה שיש עם ריכוז גבוה

עודד פורר: סליחה רגע, אמיר דור נמצא בזום?     

שלומית אבינח: כן

שלומית אבינח:  ממונה קליטה בעיריית תל אביב

עודד פורר: שלום, אמיר

עודד פורר:  עלו פעם קודמת ואמרו שיש בעיה בתל אביב, שאין מענה בשפות בתל אביב

עודד פורר:  זה מה שאמרו בפעם הקודמת

אמיר דור: א' יש לנו כמה דפי פייסבוק בשפות שונות שבהם אנחנו מנגישים את כל המידע הרלוונטי

אמיר דור:  ב' עשינו גם שיחות יזומות לעולים בשנה האחרונה כדי לראות מה המצב שלהם ולתת להם את כל המידע הרלוונטי

אמיר דור:  במוקד העירוני 106 יש דוברי שפות אבל אין בכל משמרת

אמיר דור:  זאת אומרת, יכולה להיות משמרת שיש ומשמרת שאין

אמיר דור:  יש בערבית, אנגלית ורוסית, אבל לא בהכרח בכל משמרת

אמיר דור:  עכשיו, כשדיברתי עם מנהל המוקד הוא לא אמר שנוספה לו בעיה בשפה מסוימת שלא ניתן מענה

אמיר דור:  אבל אין בכל משמרת דובר שפה, זה נכון

עודד פורר: אני חושב שאתם צריכים לתגבר במוקד העירוני לפחות, וגם אם זה אומר באמצעות מתנדבים

עודד פורר:  יש המון אנשים שרוצים להתנדב, המון דוברי שפות

עודד פורר:  תראו, תל אביב זאת עיר ענקית

עודד פורר:  יש לכם, אני בטוח, מכל וכל שם

עודד פורר:  בבקשה, צגה

צגה מלקו: אני רוצה להתייחס פה

צגה מלקו:  במוקד של תל אביב, אתמול היה לי מקרה של פנייה, והמוקד אמרו שעובד עד 19:00, ואני, כבר ב-17:30 לא הייתה תשובה

אמיר דור: באיזה מוקד?     

צגה מלקו: 106

אמיר דור: 106 עובד 24 שעות ביממה

עודד פורר: את מתכוונת שבאמהרית לא הייתה תשובה, אולי

צגה מלקו: לא, לא

עודד פורר: 106 עובד 24 שעות

צגה מלקו: אבל לא עונים

צגה מלקו:  לא עונים

צגה מלקו:  אני, אתמול הייתה לי פנייה על מקלט שהפכו אותו למחסן, ביפו, עולים חדשים

צגה מלקו:  אז אמרנו לפנות, פנינו, ואומרים שעד 19:00 עובד אבל אין תשובה

אמיר דור: אולי על מוקד הקליטה לקהילה האתיופית, את מדברת, ולא מוקד 106

צגה מלקו: יכול להיות, טעיתי

צגה מלקו:  אני לא יודעת

צגה מלקו:  יכול להיות, אבל אני אביא לך את זה

אמיר דור: בסדר

צגה מלקו: 17:30 ניסינו עם העוזר שלי

עודד פורר: תעבירי את זה אליו בבקשה

צגה מלקו: אני אעביר לך

עודד פורר: ואני מבקש ממשרד הפנים שתעשו לנו מיפוי

עודד פורר:  תעשו לי מיפוי של רשויות מקומיות, כמו שביקשתי ממשרד ראש הממשלה

עודד פורר:  רשות האוכלוסין, אתם רוצים להתייחס? כן

מאיה דבורי יעקובסון: כן, בוקר טוב

מאיה דבורי יעקובסון:  רשות האוכלוסין וההגירה מפעילה בשגרה מוקד שנותן מענה בעברית, ערבית, רוסית ואנגלית

מאיה דבורי יעקובסון:  בתקופה הזו הקמנו עוד שני מוקדים נוספים – מוקד חירום למפונים, לאזרחים בעצם, שנותן מענה באותן שפות, ומוקד לעובדים זרים שנותן מענה באזור 10 שפות

מאיה דבורי יעקובסון:  בהתאם לשפות של העובדים הזרים

מאיה דבורי יעקובסון:  אני רוצה להוסיף עוד שליחידה לשיפור השירות הממשלתי לציבור, היא מפעילה מוקד מענה ממשלתי מרכזי, שזה מוקד שנותן מידע כללי על כלל שירותי הממשלה

מאיה דבורי יעקובסון:  זאת אומרת, מידע שהוא לא עם הזדהות, הוא לא ספציפי

מאיה דבורי יעקובסון:  וגם המוקד הזה נותן מענה בארבע שפות – עברית, ערבית, רוסית ואנגלית

עודד פורר: אוקיי

עודד פורר:  משרד הבריאות פה? טלי, בבקשה

טלי דהן: בוקר טוב

טלי דהן:  תודה על רשות הדיבור

טלי דהן:  אני טלי דהן ואני מנהלת מוקד "קול הבריאות" של משרד הבריאות

טלי דהן:  אצלנו במשרד הבריאות במוקד השגרה, שהוא פעיל רגיל, יש ארבע שפות – עברית, אנגלית, רוסית וערבית

טלי דהן:  יש לנו מוקד תרגום שיש בו עוד שלוש שפות, שהן אמהרית, צרפתית ותיגרית

טלי דהן:  נציגי השגרה יכולים לבצע שיחות ועידה ביחד איתם והם מתרגמים להם

טלי דהן:  אין לנו בנתב הפניה לאמהרית

טלי דהן:  הקמנו מוקד של מידע למפונים-מתפנים, והוא עובד בשפות ערבית, עברית ואנגלית

טלי דהן:  אני חושבת שמוקד אחוד לכלל משרדי הממשלה הוא, בעיני, אסון שירותי, כי בסוף אני מאמינה שהרבה פניות יפלו בין הכיסאות, ומי שיהיה מסכן זה האזרח

טלי דהן:  אני חושבת שאזרח שפונה אליי למוקד מקבל את המענה

טלי דהן:  אנחנו ב-98% מענה

טלי דהן:  תגברנו את הכוחות, אנחנו מתגברים, אנחנו כל הזמן על זה, אנחנו ערים לצרכים

טלי דהן:  ובעיני, מוקד אחוד, שמישהו ייקח את הפניות ויעביר לכל משרד, בעיני זה אסון שירותי ופחות שירות לאזרח

טלי דהן:  תודה

עודד פורר: כן, השאלה היא אם לך יש מוקד בשפות

טלי דהן: כן

עודד פורר: אז כשיש מוקד בשפות, בוודאי שזה עדיף

עודד פורר:  הבעיה היא שישנם משרדים שאין בהם מענה בשפות בכלל, ואין, זאת אומרת, יש פה שאלה של אלטרנטיבות

עודד פורר:  האידיאלי היה שבכל משרד היה מוקד בחמש או שש שפות שיודע לענות עם אנשי מקצוע

עודד פורר:  יש משרדים כמו משרד הבריאות שזה דרמטי

עודד פורר:  אני חושב שאם אני לוקח את סדרי העדיפויות - - - ואצלכם אין גם באמהרית

עודד פורר:  זאת אומרת, אם מישהו פונה - - -     

קריאה: לא, אין לה מענה

קריאה:  יש לה תרגום

טלי דהן: יש לי נציגים דוברי אמהרית

עודד פורר: אוקיי, העדיפות - - -     

טלי דהן: יש לי אפשרות לעשות - - -     

עודד פורר: אני אומר את זה למשרד ראש הממשלה

עודד פורר:  משרדים שיהיה חייב להיות בהם מוקד שלהם כמו בריאות, זה בריאות, זה רשות האוכלוסין שיש להם לפי מה ששמעתי, זה רווחה ומענה נפשי, שאלה דברים שהם ראשונים, ועבודה, שאני רואה שהוא כבר בעבודה כדי שיהיה מוקד כמו שצריך

עודד פורר:  אני יכול להבין שמשרד הנגב והגליל לא צריך מוקד, בהכרח מענה בשפות

עודד פורר:  עוד פעם, זה שאלה של יכולת ואיך מותחים את השמיכה הזאת

עודד פורר:       כן, בקי כהן קשת נמצאת פה? בבקשה

בקי קשת: כן, תודה אדוני

בקי קשת:  ממש בקצרה, שלוש נקודות

בקי קשת:  אחת, כמובן אנחנו בוועדת עולים אבל אנחנו מדברים לא רק על עולים, וזה חשוב לנו לזכור את זה

בקי קשת:  גם אם מדבור בערבית, ושוחחתי עם עמיתתי ממשרד הפנים לגבי בקשה לתווי מזון שמופיעה רק בעברית

בקי קשת:  זה חייב להיות כמובן בעוד שפות, קודם כל בערבית אבל בעוד שפות

יזהר שי: רגע, אני חייבת לציין, האתר עצמו הוא כן - - -     

בקי קשת: האתר מתורגם אבל כשבאים, אבל זה לא עוזר בכלל שמפרסמים משהו בשפות ובאים למלא טופס ובעצם אפשר לעשות רק בעברית

בקי קשת:  זה צריך להיות בכלל, לשים לב שאם אי אפשר את כל התהליך זה לא עוזר

בקי קשת:  אז לא רק עולים, ואם אדוני פתח את הדיון שלנו על החטופים, בחטופים ובכלל יחד אנחנו גם יהודים, גם ערבים וגם עובדים זרים

בקי קשת:  וגם להם צריך לתת את הדעת

בקי קשת:  ולא רק בענייני משרד הפנים ואוכלוסין

בקי קשת:  מדובר על, אנחנו שומעים על הרבה מאוד אנשים שיש להם בעיות להשיג מזון ודברים מאוד בסיסיים, ואנחנו רוצים להביא עוד עובדים לארץ לעזור בחקלאות אבל אין לנו מענה בסיסי לתת להם, לחלקם, לדברים מאוד בסיסים שהם זקוקים להם בימים האלה

בקי קשת:  זה לא בעיות משרד הפנים של אוכלוסין, זה בעיות - - -     

עודד פורר: בסדר, אבל אנחנו, יש לנו פה את נושא הדיון של ועדת העלייה והקליטה - - -     

מאיה דבורי יעקובסון: יש לנו מוקד ייעודי - - -     

בקי קשת: לא, לא

בקי קשת:  אני מדברת רק על שפות

מאיה דבורי יעקובסון: יש לנו מוקד ייעודי לעובדים זרים, כמו שאמרתי, סביב עשר שפות

מאיה דבורי יעקובסון:  אנחנו מטפלים בעובדים הזרים טיפול צמוד מאוד

בקי קשת: מצוין

בקי קשת:  אז מצוין, כי צריך בכל השפות לטפל בזה

עודד פורר: אוקיי, תודה רבה

בקי קשת: רגע, רגע, אדוני

בקי קשת:  זו נקודה ראשונה

בקי קשת:  הנקודה השנייה היא, כפי שהציג אתמול נציג אחר מהקואליציה, על הנגשה לשונית

בקי קשת:  יש לנו שירות למשרדי ממשלה וגופיי חירום

בקי קשת:  לנו זה לא אישית, אבל זה אוניברסיטת בר אילן שהקימה עם המחלקה לתרגום

עודד פורר: כן, אני תכף נותן להם, הם ביקשו רשות דיבור

עודד פורר:  אני אתן להם לדבר

בקי קשת: אנחנו רוצים, אנחנו שמנו פה, שלחנו גם פרסום של משרדי ממשלה שאפשר, וגם שוחחתי עם פיני קודם, אם משרדי ממשלה וגופי חירום יכולים לפנות

בקי קשת:  וזה שירות מקצועי שיכול לתת - - -     

שלומית אבינח: אבל תני להם לדבר בעצמם

בקי קשת: גם אבי יוכל לדבר על זה וגם אנחנו פה העברנו לוועדה את הפרסום כדי שזה יגיע למשרדי ממשלה וגופי חירום לצורכי תרגום

בקי קשת:  זה שירות שלהם

בקי קשת:  ודבר שלישי, עלו שוב ושוב הסוגיות של רשות ממשלתית לתרגום, ואנחנו פונים לכבוד יושב הראש מיד אחרי המלחמה כדי שזה לא יהיה כל פעם בעת חירום, אלא רשות לאומית שתטפל בתרגום באופן שוטף, וזה יעמוד גם בעת חירום

עודד פורר: אוקיי, תודה רבה

עודד פורר:  גליה הירש בזום

עודד פורר:  ד"ר גליה הירש מאוניברסיטת בר אילן

גליה הירש: כן, שלום

גליה הירש:  אני רציתי לספר לכם, קודם כל נראה שלא כולכם מכירים את המוקד שלנו

גליה הירש:  אז הוא עלה לאוויר כבר בשבוע הראשון למלחמה, המחלקה שלנו התגייסה

גליה הירש:  עכשיו, חשוב לי לציין כי דיברתם קודם על מקצוענות/לא מקצוענות, זה מוקד של מתורגמנים ומתורגמניות, מתנדבים אולי, אבל כולם אנשי מקצוע

גליה הירש:  מי שבנה את מערך ההכשרה הזה הן ד"ר טניה ווינובה וד"ר מיכל שוסטר, שיש לה ניסיון בהנגשה לשונית

גליה הירש:  וגם זה נעשה בשיתוף עם "טנא בריאות"

גליה הירש:  אבי גם יוכל להסביר על זה

גליה הירש:  זאת אומרת, זה בהתנדבות אבל זה סופר מקצועי

גליה הירש:  והמוקד עובד בצורה כזאת שנותני השירות נמצאים, או לא נמצאים אפילו פיזית, עם אותו אדם, ואז מתקשרים אלינו, ויש לי שיחה ב-15:00 עם המתורגמן

גליה הירש:  יש לנו כרגע 11 שפות: רוסית, אוקראינית, צרפתית, ספרדית, פורטוגזית, אנגלית, אמהרית, תיגרית, יידיש, ערבית ותאילנדית

עודד פורר: איך זה עובד? סליחה רגע, לא הבנתי

עודד פורר:  איך זה עובד? מה, אתם נותנים בשיחת ועידה בעצם?      

גליה הירש: מתקשרים - - -     

עודד פורר: אם עכשיו יש פנייה ודורשים בשפות, עושים שיחת ועידה איתכם ואז יש תרגום?     

גליה הירש: כן

עודד פורר: אז זה תרגום סימולטני בעצם, מה שאתם נותנים

גליה הירש: כן, כן, כן

גליה הירש:  זה נקרא מתורגמנות סימולטנית, ובזמן אמת

גליה הירש:  חשוב לי לציין שזה - - -     

עודד פורר: זה גם משהו שמשרדי הממשלה יכולים לאמץ

גליה הירש: שעשינו את זה בהתנדבות בגלל שעת החירום

גליה הירש:  זאת אומרת, זה נועד לשירותי חירום     

עודד פורר: באיזה שעות המוקד שלכם עובד?     

גליה הירש: מ-09:00 עד 17:00

גליה הירש:  למרות שכן יש לנו אפשרות גם לתת מענה בשעות אחרות

גליה הירש:  שוב, הכל, הכל, הכל נעשה בהתנדבות

גליה הירש:  וזה כמובן בגלל המלחמה

גליה הירש:  היה אידיאלי אם היה גם איזשהו תקצוב לדבר הזה כדי שנוכל להמשיך

גליה הירש:  אני רואה שהמלחמה לא הולכת להסתיים בקרוב, והמתנדבים שלנו הם אנשים נפלאים מלאי רצון טוב, אבל זו בכל זאת עבודה וזו עבודה קשה

עודד פורר: יופי

גליה הירש: אז הדבר היחיד שאתם יכולים לנסות לעזור זה לחזק אותנו מבחינה כלכלית

גליה הירש:  ושהגופים ידעו

גליה הירש:  כי בשבועות האחרונים, מעבר להקמת המוקד, להכשרת המתורגמנים, לתת את המענה הזה, וכולנו נותנים בהתנדבות סביב השעון, האוניברסיטה התגייסה לזה בצורה מדהימה, המחלקה במיוחד, אבל מעבר לדבר הזה אנחנו גם כל היום בטלפונים למועצת הנגב והגליל ולמשרד הבריאות ולמשרד פה ולמשרד שם, כדי שאנשים יכירו את השירות שלנו

גליה הירש:  אנחנו מגיעים לרמת המוקדנים, לשלוח את הפליירים שלנו

גליה הירש:  והדבר שאנחנו היינו הכי רוצים זה שפשוט אנשים ידעו שאנחנו קיימים וידעו לבקש את השירות הזה

גליה הירש:  אז אני לא יודעת מי הגופים אצלכם, מבחינת מי שהצלחנו להגיע, שאפשר פשוט להעביר את האינפורמציה החשובה הזאת לאנשים

עודד פורר: אוקיי, תודה רבה

קריאה: פרטי הקשר נשלחו לוועדה

עודד פורר: תודה רבה

עודד פורר:  כן, בבקשה

נועה רוס קמלי: אני רוצה רק להוסיף ולציין, ממשרד העבודה, למרות שהרחבנו את המענה בשפות אנחנו גם שמנו את הפרוספקט הזה שעכשיו גם העברתי אליכם, בכל העמדות של המוקד

עודד פורר: אוקיי, יפה

נועה רוס קמלי: זאת אומרת שגם את זה יהיה כאיזשהו

עודד פורר: תודה רבה

שלומית אבינח: פיני יצחקי, לדעתי, יכול להיות איתם בקשר

עודד פורר: ברור

עודד פורר:  אני רוצה לתת - - -     

שלומית אבינח: רגע, אבי מספין מ"טנא בריאות"

עודד פורר: רגע, תכף אני אתן לו

עודד פורר:  אלכס מילר, רצית להגיד משהו מטעם ההסתדרות

אלכס מילר: כן, בהמשך לדבריך, אדוני, בסוגייה של הניוד

עודד פורר: ניוד עובדים, כן

אלכס מילר: ניוד עובדים

אלכס מילר:  אני בדקתי עם הסתדרות עובדי המדינה והיום, כנראה שהיום, תצא הנחיה של יו"ר ההסתדרות בעניין הזה

אלכס מילר:  ההסתדרות תומכת בניוד העובדים בהסכמה - - -     

עודד פורר: תקשיב פיני

אלכס מילר: כמו כן, יש עובדי מדינה דוברי שפות זרות

אלכס מילר:  תהליך ניוד יכול שייעשה או דרך פרויקט נציבות, נציב ברזל, או באמצעות יציאה בתפקיד או על ידי העסקת סטודנטים דוברי שפות זרות לשירות המדינה

אלכס מילר:  ההסתדרות גם הגדילה בהסכם קיבוצי את שעות העסקת הסטודנטים מ-120 שעות עד ל-182

עודד פורר: אז קחו את זה לתשומת ליבכם

עודד פורר:  אתם יכולים להשתמש פה בסטודנטים, אתם יכולים לעשות ניוד של עובדים

עודד פורר:  יש לכם שיתוף פעולה במובן הזה

עודד פורר:  תודה

עודד פורר:  אחרון הדוברים, "טנא בריאות"

שלומית אבינח: אבי מספין

אבי מספין: כן

אבי מספין:  תודה רבה אדוני יושב הראש, חבר הכנסת פורר

אבי מספין:  גם לך וגם לחברת הכנסת צגה מלקו שבאמת לא ממתין הנושא הזה

אבי מספין:  הנושא הזה הוא באמת בנפשנו של המון-המון ארגונים

אבי מספין:  של הקואליציה להנגשה לשונית, שלמעלה ממיליון אנשים באמת זקוקים, ברמה שהיא לא רק זכויות אלא לפעמים הקיום שלהם

אבי מספין:  אז ראשית אני באמת רוצה לחזק את הדברים שד"ר גליה הירש אמרה

אבי מספין:  יש פלטפורמה של אוניברסיטת בר אילן, עשר שפות

אבי מספין:  זה כבר עובד עם אנשי מקצוע

אבי מספין:  זה לא מובן מאליו

אבי מספין:  פיני, אני ממליץ לך בחום לאמץ את זה

אבי מספין:  חבר הכנסת פורר, הזכרת את הנושא של הפדרציות

אבי מספין:  כל מי שיכול גם לתמוך במערך הזה לשעת חירום, לא צריך להמציא את הגלגל, זה קיים

אבי מספין:  בחום אני ממליץ להיעזר בזה היום כבר, לכל המשרדים

אבי מספין:       דבר שני שפחות התייחסו אליו זה הנושא של העברת המידע בצורה מתורגמת של ההתרחשויות, של מה שקורה בשטח

אבי מספין:  חלקם, נכון, שולחים בכתב או אתרים וכולי, אבל יש מקום שלא כולם יודעים קרוא וכתוב

אבי מספין:  במיוחד יוצאי אתיופיה או אנשים מבוגרים

אבי מספין:  הם מעדיפים, הם יודעים לדבר, הם מכירים את השפה, לשמוע

אבי מספין:  אפשר דרך קבצי קול, אפשר דרך סרטונים של יוצאי אתיופיה שמדברים בשם

אבי מספין:  לא לדובב אותם וכולי וכולי

אבי מספין:  משהו שהם יכולים לקבל אותו

אבי מספין:  הם מאוד זמינים בקבוצות וואטסאפ ורשתות חברתיות

אבי מספין:  זה מידע שיכול להגיע ישירות לטלפון שלהם

אבי מספין:  וזה יכול להיות כלי טוב גם לעשות את האדפטציה הזאת של הנושא של הנגשת המידע לא רק כתוב

עודד פורר: אוקיי

אבי מספין: הזכרת את "כל זכות"

אבי מספין:  זה אתר מצוין, כולם פונים אליו

אבי מספין:  יש כמה דפים מתורגמים באמהרית אבל גם שם צריך לעשות עוד הרבה דברים

אבי מספין:  וכמו שבקי הזכירה קודם, אנחנו נשמח שבאמת אחרי שישכחו, כרגע מצב מלחמה, יש פה מקום להקים מוקד תרגום לאומי או מרכז להנגשה לאומית שייתן פתרון לכלל המשרדים

עודד פורר: תודה

אבי מספין: במקום להסתמך על כל משרד, מוקד שיכול לתת תיווך בשיחות ועידה לכלל המשרדים

אבי מספין:  תודה רבה לך, אדוני יושב הראש

עודד פורר: תודה רבה

עודד פורר:  אני רוצה לסכם את הדיון

עודד פורר:  ראשית, תודה על העבודה שנעשתה בינתיים, מאז הדיון הקודם, בהקשר של ההבנה של משרדי הממשלה שחייבים לייצר מענה בשפות

עודד פורר:  אז לפחות את הדבר הזה צלחנו

עודד פורר:  מכאן יש לפעול כדי שיהיה את המענה הזה, והפעולה צריכה להיות מאוד-מאוד מהירה

עודד פורר:       אני מבקש, ראשית מבחינת קבלת מידע, אני מבקש ממשרד ראש הממשלה להעביר לוועדה טבלה מסודרת שמרכזת את מצב משרדי הממשלה – כל משרד, איזה מוקד יש ובאיזה שפות הוא נותן מענה

עודד פורר:  שנית, לגבי הרעיון של מוקד אחוד: מוקד אחוד יכול להיות כפתרון משלים, ולא הפתרון

עודד פורר:  זאת אומרת, זה פתרון שיהיה משלים למשרדי הממשלה שחייבים מוקד שהוא מוקד בשפות

עודד פורר:  מבחינתי לפחות, מבחינת העדיפות אז בוודאי שמשרד העבודה, משרד הפנים, משרד הבריאות, משרד הרווחה וסיוע נפשי, חייב להיות להם מוקד

עודד פורר:  בסופו של דבר, כשאני אומר פנים אני מתכוון לרשות האוכלוסין

מאיה דבורי יעקובסון: שני דברים שונים

מאיה דבורי יעקובסון:  שני משרדים שונים, שני מוקדים שונים

מאיה דבורי יעקובסון:  אני אומרת שלא נכון לדבר עליהם ביחד, זה שני משרדים שונים, תחומי פעילות שונים לגמרי וגם מוקדים שונים

עודד פורר: אז אני, כשאני מדבר על פנים במקרה הזה אני מדבר על רשות האוכלוסין

עודד פורר:  ולגבי משרד הפנים עצמו כמשרד פנים, אני מדבר על מענה בשפות ברשויות המקומיות

עודד פורר:  ומפה אני גם אגיע לזה שאני מבקש מכם טבלה, בדומה למה שביקשתי ממשרד ראש הממשלה, לקבל ממשרד הפנים, לגבי הסטטוס ברשויות המקומיות – כל רשות, האם יש מוקד או אין מוקד, איזה שפות ולאן אנחנו הולכים

עודד פורר:  אני אציין בתוך זה - - -     

שלומית אבינח: לא כל הרשויות

עודד פורר: אני אומר לא כל הרשויות, לפחות נדע את הסטטוס

עודד פורר:  השלב הראשון הוא שאנחנו צריכים לוח תוצאות

עודד פורר:  אנחנו צריכים לדעת איפה אנחנו עומדים

עודד פורר:  איפה יש לנו בעיה ואיפה אין לנו בעיה, ואז אפשר להתמקד איפה שיש בעיה וצריך לטפל בה

עודד פורר:  אני אזכיר פה למשרדי הממשלה, שמעתם מה שאמרו מבחינת ההסתדרות על התהליך של ניוד העובדים

עודד פורר:  אפשר לבצע אותו

עודד פורר:  אני מבקש ממשרד המשפטים לדאוג לתקציב נוסף לטובת אתר "כל זכות", לטובת נושא התרגום

עודד פורר:  ונושא השיווק

שלומית אבינח: הם לא כאן כרגע

עודד פורר: בסדר, אפשר להוציא להם את זה בכתב

עודד פורר:  בינתיים, כצעד משלים אני אפנה לפדרציות לבקש מהם סיוע חירום, קודם כל בתקציב השיווק, כדי שמה שקיים ברוסית ואמהרית אפשר יהיה לקבל את המידע

עודד פורר:  שנית, לגבי התרגום הנוסף, סדר גודל של חצי מיליון שקל תקציב

עודד פורר:  בנוסף, נחשפנו כאן לשירותי התרגום שניתנים בהתנדבות, של אוניברסיטת בר אילן

עודד פורר:  משרדי הממשלה, תיעזרו בזה

עודד פורר:  בינתיים

עודד פורר:  עוד פעם, זה לא מיטבי, אבל זה נותן מענה

עודד פורר:  התפקיד שלנו הוא פה, יש את הטוב ואת הטוב ביותר

עודד פורר:  אנחנו צריכים שיהיה משהו

עודד פורר:  צריך שקודם כל יהיה מענה ברמה הראשונית

עודד פורר:  קצבי העבודה חייבים להיות אחרים

עודד פורר:  זה לא עכשיו איזה תהליך שאנחנו נכנסים אליו של שנת עבודה, עם שלושה חודשים-חצי שנה

עודד פורר:  קצבי העבודה צריכים להיות מהירים ולכן אנחנו נקיים דיון מעקב בשבוע הבא ביום רביעי בשעה 10:00

עודד פורר:  זה יהיה דיון מעקב, חצי שעה, כל אחד ייתן דיווח איפה אנחנו עומדים, במה התקדמנו מהשבוע שעבר, ונוכל להמשיך הלאה

עודד פורר:      בהיבט התקציבי, אני אומר את זה פה למשרדי הממשלה, זה לא אירוע תקציבי ענקי, שעכשיו אנחנו לא יודעים להתמודד איתו

עודד פורר:  זה אירוע תקציבי שממשלה בשוטף יודעת להתמודד איתו

עודד פורר:  בוודאי ובוודאי עכשיו

עודד פורר:  אנחנו במלחמה, צריך לתת פה מענה, משרדים צריכים להתגייס

עודד פורר:  משרד האוצר, אם יצטרך, גם ייתן את התוספת, את ההשלמה

עודד פורר:  זה בטל בשישים

עודד פורר:  בתקציבי המלחמה ובתקציבי הפינויים ובתקציבים של כל מה שקורה מסביב

עודד פורר:  אז לפחות את המענה חייבים לייצר

פיני יצחקי: אדוני יושב הראש, אפשר להתייחס רק לסיכום?     

עודד פורר: בקצרה

פיני יצחקי: בקצרה

פיני יצחקי:  אני חושבת שיחידת השיפור הממשלתית צריכה להיות פה

עודד פורר: היא תהיה פה

פיני יצחקי: אני לא מכיר את היחידה הזאת, אני אומר את האמת

פיני יצחקי:  אני שומע, קיבלתי פשוט כל מיני הודעות תוך כדי שגם הם עובדים על איזשהו פתרון כנראה

שלומית אבינח: אבל למה אני צריכה לרדוף אחריהם? סליחה

פיני יצחקי: לא מכיר את היחידה הזאת, אני לא יודע

שלומית אבינח: אני אומרת שוב, הדיון פה, כל פעם אני - - -     

פיני יצחקי: בסדר, אני לא ביקשתי שירדפו

פיני יצחקי:  אוקיי, אני רק אומר, אני לא יודע אם - - -     

עודד פורר: אז למה הזמנו את משרד ראש הממשלה?     

שלומית אבינח: למי הם שייכים? למשרד ראש הממשלה?     

קריאה: למערך הדיגיטל הלאומי

קריאה:  משרד הכלכלה

עודד פורר: הצעד הראשון שצריך לעשות הוא לבטל חמישים אחוז ממשרדי הממשלה ולאחד את הדברים האלה

עודד פורר:  הברדק הזה שבממשלה לא יודעים מי עושה מה

פיני יצחקי: ואני חושב ש-א' יש להם יוזמה, לפי מה שאני מבין, ויש להם גם כנראה תקציב

פיני יצחקי:  ובטח זה מה שנוגע לתחומי שיפור השירות לאזרחים, אז אני חושב שכדאי שהם יהיו

פיני יצחקי:  בטח יש להם מענים גם כן

עודד פורר: בסדר גמור

עודד פורר:  תודה רבה, הישיבה נעולה